Diari Oficial de la Generalitat Valenciana


Sumari del DOGV 4343, del 25-09-2002 (2002/10282)

RESOLUCIÓ de 2 de setembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 30 de juliol de 2002 i es declara definitivament aprovat l'expedient de taxació conjunta per a l'expropiació de terrenys per a la realització d'una rotonda d'accés en la intersecció de les carreteres CV-32 i CV-316 en el terme de Museros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/10739


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 2 de setembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 30 de juliol de 2002 i es declara definitivament aprovat l'expedient de taxació conjunta per a l'expropiació de terrenys per a la realització d'una rotonda d'accés en la intersecció de les carreteres CV-32 i CV-316 en el terme de Museros. [2002/F10145]
  
Ja que s'han esmenat les deficiències a què es referix l'Acord de la Comissió Territorial d'Urbanisme de 30 de juliol de 2002, relatiu a l'expropiació de terrenys pel procediment de taxació conjunta, per a la realització d'una rotonda d'accés en la intersecció de les carreteres CV-32 i CV-316 en el terme de Museros, i de conformitat amb el que ordena la Resolució del director general d'Urbanisme i Ordenació Territorial de data 2 de setembre de 2002, per la qual es declara definitivament aprovada la dita taxació conjunta, es procedix a la publicació del mencionat acord:
  
La Comissió Territorial d'Urbanisme de València, en sessió de 30 de juliol de 2002, va adoptar l'acord següent:
  
Vist l'expedient remés per l'Ajuntament de Museros relatiu a l'expropiació de terrenys, pel procediment de taxació conjunta, per a la realització d'una rotonda d'accés en la intersecció de les carreteres CV-32 i CV-316, i de conformitat amb els següents:
  
Antecedents de fet
  
Primer. L'expedient es va aprovar provisionalment per Acord del Ple municipal de 18 de juliol de 2002, després de ser exposat al públic per Resolució de l'Alcaldia de 21 de març de 2002, per mitjà d'anunci en el Diari Oficial de la Generalitat Valenciana de 6 d'abril de 2002 i en el diari Levante de 20 d'abril de 2002, i per notificació individualitzada als propietaris afectats, i s'han presentat set al·legacions.
  
L'empresa Fontestad, SA, és beneficiària de l'expropiació segons l'Acord del Govern Valencià, de 15 de novembre de 2001, d'aprovació de la declaració d'interés comunitari pel procediment extraordinari.
  
Segon. El projecte consta de relació de finques i descripció de béns i drets afectats, amb fulls de preu just individualitzats de cada finca, per la qual cosa està complet i complix el que establix l'article 135 del Text Refós de la Llei del Sòl de 1976.
  
Tercer. Museros té les normes subsidiàries aprovades definitivament per la Comissió Provincial d'Urbanisme el 17 de desembre de 1997.
  
Quart. En l'expedient s'ha sol·licitat un informe a la Gerència Regional del Cadastre del Ministeri d'Economia i Hisenda.
  
Cinqué. L'objecte de l'expedient és l'expropiació pel procediment de taxació conjunta dels terrenys necessaris per a la realització d'una rotonda d'accés en la confluència de les carreteres CV-32 i CV-316.
  
El promotor de l'actuació és l'empresa Fontestad, SA
  
Fonaments de dret
  
Primer. L'expedient s'ha tramitat de conformitat amb el que establixen els articles 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
La recent sentència del Tribunal Constitucional d'11 de juliol de 2001 declara inconstitucional l'article 38 de la Llei del Règim del Sòl i Valoracions, en el qual es regulava que, en la tramitació de les expropiacions per taxació conjunta, el pagament o el depòsit de l'import de la valoració establida per l'òrgan competent en aprovar el projecte d'expropiació habilitarà per a procedir a l'ocupació de la finca. No obstant això, i de conformitat amb la declaració d'inconstitucionalitat de la disposició de derogació del Text Refós de la Llei del Sòl 1992 (efectuada per la STC 61/1997), que derogava la Llei del Sòl de 1976, s'ha rehabilitat el dit text legal, en este article 138 s'arreplega el mateix contingut legal que en l'inconstitucional article 38. Per tant, en defecte de regulació autonòmica, i d'acord amb la clàusula residual de l'article 149.3 de la Constitució, el procediment de taxació conjunta serà el regulat per l'article 138 de la Llei del Sòl de 1976.
  
Segon. L'expedient està complet, amb la qual cosa es complix el que establix l'article 202 del Reglament de Gestió Urbanística.
  
Tercer. Els criteris de valoració utilitzats es consideren ajustats a l'article 23 de la Llei 6/1998, del Règim del Sòl i Valoracions, ja que es tracta d'un sòl no urbanitzable comú per mitjà del procediment de comparació amb finques anàlogues.
  
El valor de les plantacions, les obres i les edificacions que existixen en l'àmbit es determinen segons els criteris de l'article 31 de la Llei del Règim del Sòl i Valoracions, 6/1998, i de la Llei d'Expropiació Forçosa.
  
Quart. La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que establix l'article 202.6 del Reglament de Gestió Urbanística i l'article 10.D) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 30 de juliol de 2002, acorda supeditar l'aprovació de l'expedient d'expropiació per taxació conjunta, tramitat per l'Ajuntament de Museros per a l'obtenció de terrenys destinats al projecte de rotonda CV-32/CV-316, mentre no es reba l'informe de la Gerència Regional del Cadastre del Ministeri d'Economia i Hisenda.
  
Una vegada esmenats els dits aspectes per l'Ajuntament de Museros, procedirà que este done compte d'això al president d'esta comissió, que queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el butlletí oficial sense necessitat d'un nou acord d'esta comissió. a la qual haurà d'informar posteriorment del que s'ha actuat.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
Amb data 27 d'agost de 2002, els servicis tècnics del Servici Territorial d'Urbanisme i Ordenació Territorial informen favorablement l'expedient, i consideren complit l'Acord de la Comissió Territorial d'Urbanisme de València de 30 de juliol de 2002.
  
Vists la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació, el director general d'Urbanisme adopta la resolució següent:
  
1. Considerar complit l'Acord de la Comissió Territorial d'Urbanisme de València de 30 de juliol de 2002, relatiu a l'expropiació de terrenys pel procediment de taxació conjunta, per a la realització d'una rotonda d'accés en la intersecció de les carreteres CV-32 i CV-316 en el terme de Museros.
  
2. Declarar definitivament aprovat l'expedient de taxació conjunta, així com la declaració de la urgent ocupació dels béns i els drets afectats i ordenar la publicació en el Diari Oficial de la Generalitat Valenciana del mencionat acord.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
Respecte als punts 1 i 2 no es pot interposar cap recurs, ja que es tracta d'actes de tràmit que no donen lloc a la impossibilitat de continuar un procediment ni produïxen indefensió.
  
Així mateix, procedix notificar el present acord als interessats titulars de béns i drets que figuren en el projecte d'expropiació, i a este s'acompanya una còpia del full de preu just aprovat, i se'ls comunica que, en el termini de 20 dies hàbils següents al de la recepció d'esta notificació, podran manifestar per escrit davant d'esta Comissió Territorial d'Urbanisme la seua disconformitat amb la valoració establida en l'expedient aprovat. Si, en este termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entendrà determinat el preu just definitivament i de conformitat. Dels fulls d'apreciació impugnats es donarà trasllat per esta comissió, junt amb l'expedient, al Jurat Provincial d'Expropiació Forçosa de València.